ایردوغان انقره گه سفر اویوشتیرگن جیبوتی جمهور رئیسی اسماعیل عمر گویلا بیلن یوزمه – یوز و هیأتلر آره سی اوچره شوولر عملگه آشیرگندن کیین مشترک مطبوعاتی کنفرانس اویوشتیردیلر.
ایردوغان، گویلا بیلن هیأت اعضالرینی تورکیه ده کوتیب آلگنی اوچون خرسند ایکن لیگینی معلوم قیلیب، 1977- ییلی مستقل لیگینی قولگه کیریتگن و شو پیت 40 – ییل لیگینی نشانله گن جیبوتی خلقینی تبریکه دی.
جمهور رئیس ایردوغان، جیبوتی نینگ "15 – جولای خائین کودتا تشبثی نینگ آرتیدن اولکه میزگه همکارلیگینی اعلان قیلیب ملت میز بیلن همدردلیگینی اورته گه قویگن دیر. فتح الله چی ترور تشکیلاتی گه قره ته چاره – تدبیرلرگه اولویت بیرگن دوستلریمیزدن دیر. اولاً جمهور رئیس قاله ویرسه جیبوتی لیک اداره چیلرگه منتدارچیلیک بیلدیره من، دیدی.
تورکیه جمهور رئیسی اسلام دنیاسی نینگ بیرلیک- بیردملیک و همجهتیل که ضرورتی بولگنینی تاکییدلب، "شو دورده اسلام دنیاسیده گی موقتی مسئله لرنی بیر تامانگه قوییب، یک وجود بولیش لری بیر- بیرلریگه همکار بولیش لری کیره ک لیگینی ایتدی.
استانبولده گی اسلام بیرلیگی تشکیلاتی جلسه سیگه باش وزیر سویه سیگه اشتراک ایتیب، بیت المقدس توغریسیده همکاریلک قیلگنلری اوچون یینه بیر بار منتدارچیلیک بیلدیره من، دیدی.
ایردوغان جنابلری؛
"بیت المقدس نینگ مقدس لیگی و تاریخی جایگاه سی نینگ محافظه قیلینیشی توغریسیده مهم تصمیم لر آلدیک. موضوع بیرلشگن ملتلر سویه سیگه انتقال تاپدی. بیت المقدس نینگ تاریخی جایگاهی گه اوزگریش کیلتیرووچی بو حمله گه مانع بولیش مقصدی بیلن بیرلشگن ملتلر خوفسیزلیک شوراسیگه تقدیم ایتیلگن قرارنامه، متاسفانه امریکا قوشمه ایالتلری نینگ ممانعتی گه دوچ کیلدی. قرارنامه نینگ ایریم 14 اولکه نینگ برچه سی تامانیدن حمایه بولگن لیگی مهم و با معنادیر. ایندی بو لایحه نی بیرلشگن ملتلر تشکیلاتی نینگ عمومی جلسه سیگه انتقال بیره میز. خلق ارا جمعیت نینگ عمومی جلسه ده عدالت، درست لیک و تینچ نی حمایه قیلووچی بیر یانداشوو ایچیده بولیشی گه ایشانه من. عمومی جلسه ده اوچدن بیر قسمی نینگ حمایه سینی الیش نینگ اوزی خوفسیزلیک شوراسیده گی ممانعت نی رد ایتیش معناسیگه کیله دی. یینه بیر مرته بیرلشگن ملتلر تشکیلاتی نینگ اعضالرینی بیت المقدس نی حمایه قیلیش گه چقیره من. تورکیه اوله راق بو موضوعنی آخرگچه تعقیب ایته میز، دیدی. "
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
